ЈАВНИ ПОЗИВ ЗА УЧЕНИКЕ СРЕДЊИХ ШКОЛА
Право на стипендију имају ученици који у септембру 2021. године уписују I, II, III или IV разред средње школе, чији је оснивач Република Србија, аутономна покрајина или јединица локалне самоуправе, а који имају успеха у учењу и владању и чији је барем један родитељ/старатељ имао избеглички статус у Републици Србији, а избегао је из Републике Хрватске и то из следећих општина: Бенковац, Војнић, Вргинмост, Глина, Грачац, Двор, Доњи Лапац, Дрниш, Книн, Кореница, Костајница, Крњак, Обровац, Петриња, Плашки, Слуњ, Задар, Цапраг, Грубишно Поље, Дарувар, Окучани, Пакрац, Слатина, Бели Манастир, Вуковар, Даљ, Мирковци, Тењe.
На конкурс за доделу ученичких стипендија могу се пријавити ученици I, II, III или IV разредa средње школе који у школовању постижу одличан општи успех (од 4,50 до 5,00), а чији један или оба родитеља/старатеља имају доказ да су избегли из горе наведених општина. Предност при додели стипендије имаће кандидати који до сада нису добијали ову стипендију.
Број стипендија који се додељује за школску 2021/2022. годину је 32. Стипендије се исплаћују на месечном нивоу за време трајања школске године (10 месеци), а у месечном износу од 5,000 динара.  
II ПОТРЕБНА ДОКУМЕНТА
Кандидат приликом пријављивања на конкурс подноси обавезну документацију:
1.         Пријавни образац (преузети са сајта Фондације);
2.         Уверење о постигнутом успеху ученика у претходном школовању (Копија књижице/сведочанства за последње 3 године школовања)
3.         Уверење о постигнутим успесима на такмичењима (Копија диплома, награда и сл.)
4.         Уверење о просечном месечном приходу по члану породице ученика (Потврда од послодавца о висини нето примања за последња 3 месеца, пензиони лист или потврда националне службе за запошљавање за незапослене родитеље/старатеље)
5.         Штампане податке са електронске личне карте или фотокопију старе важеће личне карте оба родитеља или старатеља.
6.         Потврда о избеличком статусу оба или једног родитеља/старатеља (Копија избегличке легитимације или потврда од Комесаријата за избегла и расељена лица)
7.         Потврда о волонирању, уколико је ученик волонирао у некој институцији или организацији.
Додатна документација:
Кандидати из осетљивих друштвених група, осим напред наведених докумената, подносе и документацију којом се доказује:
· инвалидитет детета/родитеља (медицинска документација),
· ратни војни инвалиди (потврда)
· једнородитељски статус породице (умрлица родитеља, копије судске пресуде о самосталном вршењу родитељског права, односно умрлица или други документ који доказује да један родитељ сам брине о детету и др),
· подстанарски статус породице (копија уговора са станодавцем) и друга документа.
Све додатне информације могу се добити на телефон 011/33 41 755  и сајту www.divac.com .
На основу одлуке о додели стипендије, родитељ/старатељ ученика закључује уговор о стипендији са Фондацијом, којим се ближе уређују права и обавезе у вези са коришћењем стипендије. Стипендија се исплаћује на месечном нивоу и додељује се без обавезе враћања. Ученик који буде изабран за стипендирање, биће у обавези да најмање 4 сата месечно волонтира о чему ће Фондацију редовно писмено обавештавати.
Кориснику ученичке стипендије обуставља се исплата одобрене стипендије у случају нетачно приказаних података, напуштања редовног школовања или престанка уплате од стране донатора.
Ученику се одобрава исплата стипендије на период од 10 месеци, у износу од 5,000 динара у једнаким месечним ратама.
Конкурс ће бити отворен од 13.7.2021. до 30.7.2021. године. Пријаве се шаљу на адресу Фондације Ана и Владе Дивац, Илије Гарашанина 53а, 11 000 Београд са назнаком „За РСК стипендије“. 
